वीरेंद्र कहते हंै “हमे गांव में मिथिलेश कहीं नहीं मिली। हमने उसके पति और सास से पूछा तो उन्होंने कोई जवाब नहीं दिया। तब हमे शक होने लगा। हमने उसके जले हुए घर को देखा, वहां जमा मलबा हटाया तो मिथिलेश की राख दिख रही थी। उसकी लाश पहचान में नहीं आ रही थी। हमने पुलिस को सूचना दी तो उन्होंने पंचनामा भरा और लाश को पोस्टमाॅर्टम के लिए भेज दिया। जब हम एफआईआर लिखवाने गए तो पुलिस ने हमारी रिपोर्ट तुरंत नहीं दर्ज की। उनका कहना था कि मुख्यमंत्री अखिलेश यादव आ रहे है तो उसकी तैयारी में पुलिस लगी है। पुलिस ने यह भी कहा कि हमारी बहन पागल थी और उसने खुद आग लगायी जबकि पोस्टमाॅर्टम कुछ और बता रही है। मिथिलेश के शरीर पर कई जगह चोट के निशान पाए गए थे और गले में रस्सी का निशान भी था।”